Modul na analýzu dosiahnuteľnosti

Cieľom tohto modulu je poskytnúť analýzu dosiahnuteľnosti Petriho sietí dekompozičným a kompozičným prístupom. Tento modul tiež potrebuje pre svoju činnosť modul LES Solver. Po spustení modulu sa zobrazí sprievodca. V prvom kroku sa musí nastaviť hľadaný vektor značenia analyzovanej Petriho siete. Vektor sa dá zadať pomocou špeciálneho ovládacieho prvku, alebo v textovej podobe. Čiastkové výsledky sa dajú získať aj bez špecifikovania, označením prvej možnosti.

Druhy krok sprievodcu je nastavovanie parametrov tvorby Mw automatov. V tomto okne sa možnosti nastavujú pomocou označovacích poli. Prvá možnosť určuje či má byt vizualizovaný proces tvorby automatu. Druha možnosť určuje, že má byť vykonaná kontrola ekvivalencie ciest pri vytváraní v automatu. Tretia možnosť určuje, že počas tvorby automatu sa má kontrolovať, či nevznikol taký stav, ktorý nie je omegalizovaný a zároveň pokrýva hľadaný vektor značenia. Číselné pole definuje maximálny počet stavov vytváraného automatu. Štvrtá možnosť určuje použitie TJunc de/kompozičného prístupu, ktorý ma tri nastavenia:

1. Rozdelenie analyzovanej Petriho siete na základe jej štruktúry.
2. Rozdelenie analyzovanej Petriho siete na základe jej počiatočného značenia.
3. Má sa použiť používateľská dekompozícia.

Nasledujúce okno sprievodcu môže byt:
1. Okno výsledkov tvorby Mw automatu

- Prvá záložka zobrazuje vyhodnotené dôsledky vytvorenia automatov pre analyzovanú Petriho sieť.
- Druha záložka zobrazuje výpisy pre ladenie procesu, ak bola zvolená možnosť vizualizácie procesu tvorby automatov typu.
- Tretia záložka obsahuje textovú reprezentáciu vygenerovaného automatu.

- Štvrtá záložka obsahuje grafickú reprezentáciu vygenerovaného automatu.

2. Okno zadávania používateľskej dekompozície umožňuje používateľovi zvoliť presný spôsob, akým bude analyzovaná Petriho sieť rozdelená. Pre každé miesto Petriho siete je možné zvoliť skupinu, do ktorej má byť zaradené.

3. Okno výsledkov dekompozícii, zobrazuje jednotlivé podsiete analyzovanej Petriho siete. Taktiež je možné zvoliť možnosť pridania podsiete do projektu pre každú podsieť.

Skoč na začiatok